# El Drogas

Enrique Villarreal Armendariz (Pamplona, Navarra, 31 d'agost de 1959), més conegut amb el nom artístic d'«El Drogas», és un músic navarrès, conegut principalment per haver estat durant trenta anys cantant i baixista de la banda de rock Barricada. El Drogas és també el nom de la seua actual banda.

## Biografia

Enrique Villarreal comença a tocar el baix als 18 anys. Durant la seua joventut al barri pamplonès de la Txantrea, a principis dels anys 1980, forma part dels grups punk Sapos Band i Kafarnaún. En acabar el servei militar funda Barricada junt a «Boni» Hernández (ex guitarrista de Némesis), Mikel Astrain (bateria de Etorkizuna) i Sergio Osés (guitarrista de Kafarnaún). El primer concert de Barricada va tenir lloc l'abril de 1982 i el seu primer disc, «Noche de Rock&Roll», va ser publicat el 1983 per la discogràfica independient Soñua. Des de llavors, han publicat més de 20 discs i venut més d'un milió d'exemplars. «El Drogas» va esdevenir el cap visible del grup, al qual representava actuant como artista convidat en els concerts d'altres bandes amigues, com per exemple en els discs en viu «Algazara» de Reincidentes, «Coces al aire: 1997-2007» de Marea i «El directo» de Porretas.
A principis dels anys 1990 Villarreal va començar a compaginar la seua activitat en Barricada amb altres projectes. El primer a aparèixer va ser la banda de rock Txarrena, l'àlbum de debut homónim dels quals fou editat el 1992 per PolyGram i produït per Kaki Arkarazo. En el disc van col·laborar, entre d'altres, Aurora Beltrán de Tahúres Zurdos i Andoni, vocalista de Delirium Tremens. Es van vendre més de 43.000 còpies. En 1999 va gravar un disc junt a la banda pamplonesa Konfusion amb el nom de «La venganza de la abuela».
De forma paral·lela a la seua trajectòria musical, «El Drogas» també ha escrit poemes sota el pseudónim d'Eva Zanroi, així com l'epíleg del llibre «Ajuste de cuentos» de l'escriptor navarrès Patxi Irurzun. A més, el disc de Barricada «La tierra está sorda», publicat el 2009, inclou un llibre de 184 pàgines sobre la Guerra Civil Espanyola escrit pel mateix Villarreal. L'obra recull el treball de diversos anys d'investigació del músic navarrès, durant els quals assegura haver llegit 78 llibres i entrevistat a més de 100 supervivents de la contesa. De manera semblant, la reedició el 2012 del primer disc de Txarrena incloïa el llibre «El ojo de la aguja» amb catorze escrits seus que ja foren publicats anteriorment en el periòdic Gara.
El 2010 «El Drogas» va ser la imatge d'una campanya de promoció de la paternitat responsable organitzada pel col·lectiu Andrea. També col·labora habitualment amb Motxila 21, un grup de joves músics amb síndrome de Down.
El febrer de 2011, 19 anys després del primer, va editar el segon disc de Txarrena amb el títol d'«Azulejo frío». La banda s'actualitza comptant amb Txus Maraví a les guitarres, Eugenio Aristu com baixista (ambdós provinents de La lengua de trapo) i Brigi Duque, ex-cantant de Koma, a la bateria. En desembre d'eixe mateix any, «El Drogas» va abandonar Barricada mitjançant un comunicat en el que afirmava haver estat expulsat, tancant així un cicle de gairebé tres dècades en la mítica banda navarresa.
El juliol de 2012 Txarrena va canviar oficialment el seu nom pel d'El Drogas, mantenint la formació de Txarrena, com a forma de desenvolupar els nous projectes musicals del seu líder i reprendre en les seues actuacions les cançons compostes per a La venganza de la abuela, Txarrena i Barricada. Després d'una gira d'un any, anomenada "Te cantamos las cuarenta Tour", en novembre de 2013 El Drogas va publicar «Demasiado tonto en la corteza», un triple CD dividit en tres partes molt diferenciades: «Alzheimer», «Matxinada» i «Glam».

## Discografia
### Amb Barricada

* Noche de Rock&Roll, 1983
* Barrio conflictivo, 1985
* No hay tregua, 1986
* No sé qué hacer contigo, 1987
* Rojo, 1988
* Pasión por el ruido, 1989
* Barricada, (doble directe), 1990 (Disco de Oro)
* Barricada 83-85, 1990
* Por instinto, 1991 (Disco de Platino)
* Balas blancas, 1992 (Disco de Platino)
* La araña, 1994 (Disco de Oro)
* Los singles, 1995
* Insolencia, 1996
* Salud y rocanrol (directe), 1997
* Suerte (B.S.O. de la pel·lícula Suerte), amb altres grups, 1997
* Acción directa, 2000
* Bésame, 2002
* Hombre mate hombre, 2004
* Latidos y mordiscos (doble directe), 2006
* 25 años de rocanrol (2 CD + 2 DVD), 2008
* Otra noche sin dormir (CD + 2 DVD), con Rosendo i Aurora Beltrán, 2008 (Disco de oro)
* La tierra está sorda (CD + llibre), 2009 (Disco de Oro)
* En la memoria (acústic: CD + DVD), 2010

### Amb Txarrena

* Txarrena, 1992
* Azulejo frío, 2011
* Con nocturnidad y alevosía (DVD + CD en directe), 2011
* 20 Aniversario + Libros prestados (2 CD + llibre), 2012

### Amb La venganza de la abuela

* La venganza de la abuela, 1999.

### Com El Drogas

* Libros prestados (acústic), 2012
* El Drogas (EP), 2012
* Demasiado tonto en la corteza, 2013.

## Referències

* 1 2 Zarata, Iñaki. ««Si nos seguís dejando mear en la playa, pues que gane la Real»». El Diario Vasco, 27-05-2007. [Consulta: 5 abril 2010].
* 1 2 Bonacich, Drago. «Barricada: Biography» (en anglès). Allmusic. [Consulta: 11 abril 2010].
* ↑ Rodríguez, Marcos. «Entrevista: Drogas». manerasdevivir.com, 15-06-2003. Arxivat de l'original el 2014-12-31. [Consulta: 12 abril 2010].
* ↑ «Barricada». MTV. Arxivat de l'original el 2009-01-20. [Consulta: 12 abril 2010].
* ↑ «Disco de diamante para Barricada». eitb.com, 13-06-2007. [Consulta: 12 abril 2010].
* ↑ «Txarrena. Asomando la cabeza otra vez». manerasdevivir.com, 21-01-2008. [Consulta: 5 abril 2010].
* ↑ Beorlegui, J. Óscar. «Txarrena». rockalbox.com, Página oficial del festival Rock-Albox (Almeria). [Consulta: 11 abril 2010].
* ↑ «La venganza de la abuela». GOR Discos. Arxivat de l'original el 2014-12-31. [Consulta: 5 abril 2010].
* ↑ F.F.G. «Kutxi Romero y Enrique Villarreal 'El Drogas' leerán sus poesías en el Iruñazarra de Pamplona a las 20.00 horas». noticiasdenavarra.com, 03-02-2010. [Consulta: 11 abril 2010].
* ↑ «Música y literatura, de la mano». noticiasdenavarra.com, 14-02-2010. Arxivat de l'original el 2010-01-02. [Consulta: 11 abril 2010].
* ↑ Marcos, Carlos. «La Guerra Civil, según Barricada». El País, 04-11-2009. [Consulta: 12 abril 2010].
* ↑ Chacón, Francisco. «Barricada pone música a las atrocidades de la Guerra Civil en 'La tierra está sorda'». El Mundo, 04-11-2009. [Consulta: 12 abril 2010].
* ↑ «Primeras 21 páginas del libreto de "La tierra está sorda"». rtve.es. [Consulta: 12 abril 2010].
* ↑ El disco debut de Txarrena se reedita como doble cedé, Gara, 8 de maig de 2012.
* ↑ D.N. «El Drogas: "Espero que mañana no sea igual"». Diario de Noticias, 16-03-2010. [Consulta: 12 abril 2010].
* ↑ «"El Drogas" aboga por una paternidad corresponsable y lamenta que todavía "falta mucho por hacer"». Diario de Navarra, 12-04-2010. [Consulta: 12 abril 2010].
* ↑ Leire San Miguel. «Mochila 21: la ilusión por la música». Diario de Noticias, 21-10-2009. Arxivat de l'original el 2009-11-10. [Consulta: 6 juny 2013].
* ↑ «Txarrena vuelve este sábado con un álbum tras 19 años de silencio». Gara, 06-01-2011. Arxivat de l'original el 2011-11-21. [Consulta: 6 gener 2011].
* ↑ El regreso de Txarrena, eitb.com (àudio), consultat el 15 de febrer de 2011.
* ↑ «'El Drogas' abandona Barricada». El Mundo, 03-12-2011. [Consulta: 3 desembre 2011].
* ↑ «'El Drogas' deja Barricada». El País, 03-12-2011. [Consulta: 12 octubre 2013].
* ↑ El Drogas. El debut de un grande, manerasdevivir.com, setembre de 2012.
* ↑ «Enrique Villareal: "Como no me apetece hacer de Txarrena un grupo de versiones, he decidido llamarlo El Drogas"». Gara, 29-07-2012. [Consulta: 12 octubre 2013].

## Enllaços externs

* Entrevista a El Drogas Arxivat 2014-12-31 a Wayback Machine., en El Correo.
* Entrevista a El Drogas sobre "La tierra está sorda" Arxivat 2010-03-23 a Wayback Machine., en L'informatiu.com.